**Star Trek – Vesmírna stanica D.S. 9** (iný názov: **Star Trek: Hlboký vesmír deväť**, angl. *Star Trek: Deep Space Nine*, skrátene *ST:DS9*) je v poradí štvrtý seriál z rodiny Star Trek. Na rozdiel od všetkých ostatných Star Trek seriálov sa DS9 odohráva na stanici a nie na vesmírnej lodi. Posádka síce v tretej sezóne dostane loď USS Defiant – jednu z prvých bojových lodí, ktorými Spojená federácia planét disponuje (no aj tak je Defiant deklarovaný ako eskortné plavidlo). Napriek tomu sa ale väčšina deja odohráva okolo jedného miesta – planéty Bajor.

O nakrúcaní
-----------

Seriál začalo filmové štúdio Paramount vysielať v roku 1993, napriek tomu, že v tom čase sa ešte vysielal seriál Nová Generácia. Seriál vytvorili Rick Berman a Michael Piller.

O stanici
---------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Stanica Deep Space 9 bola pod názvom Terok Nor používaná počas okupácie Bajoru Cardassiánmi ako zariadenie na spracovanie rudy. Keď sa cardassiánska armáda stiahla a správu stanice prevzala Federácia, dostala aj nové meno - Deep Space 9. Ostala by nezaujímavou pohraničnou základňou, keby onedlho nebola v jej blízkosti objavená prvá stabilná červia diera vedúca do Kvadrantu Gama. Takto sa stala veľmi významným strategickým a obchodným bodom, kde sa stretávali zástupcovia všetkých možných rás. 

Prvé dve sezóny prebiehajú pokojným tempom (až na niekoľko pohraničných konfliktov, do ktorých bývajú často zapletení Cardassiáni), no počas tretej dôjde ku kontaktu s Domíniom, ríšou z kvadrantu Gama. Vzhľadom ku zjavnému nebezpečiu Domínia je do tej doby takmer bezbranná stanica ťažko vyzbrojená. Otvorená vojna vypukne na konci piatej sezóny a pokračuje po celú 6. a 7. sezónu. Po boku Federácie sa do nej zapoja Klingóni, zatiaľ čo Cardassiáni (a neskôr aj Breeni) sa pripoja k Domíniu a Romuláni ostávajú pomerne dlhú dobu oficiálne neutrálni, napriek tomu, že dovoľujú lodiam Domínia využívať svoj vesmírny priestor ku transportu zbraní a vojakov.

 Opis zápletky alebo rozuzlenia príbehu sa tu končí.

Posádka
-------

Posádka DS9 je najrozmanitejšia zo všetkých seriálov – aj medzi hlavnými postavami sú také, ktoré nepatria do Hviezdnej flotily, alebo dokonca nie sú ani občanmi Federácie. Ide o miestnu (bajoranskú) prvú dôstojníčku, majorku Kiru Nerys, meňavca Oda, ktorý zastáva post šéfa bezpečnosti na stanici, ferengijského obchodníka a majiteľa baru Quarka a civilistu Jakea – syna komandéra Siska.

Federačnú časť posádky tvorí komandér (neskôr kapitán) Benjamin Sisko, poručík Worf (Klingón), vedecká dôstojníčka Jadzia Dax (Trill; neskôr s novým hostiteľom poradkyňa Ezri Dax), vrchný lekár Julian Bashir a šéfinžinier Miles O'Brien.

Tabu
----

Zatiaľ čo Nová Generácia je až prehnane politicky korektná, DS9 poráža veľa tabu vo vtedajšej americkej televízii. Netvrdí, že všetko sa dá vyriešiť bez násilia, nevyhýba sa zobrazovaniu rasizmu (najmä u Cardassiánov a Bajoranov), zaznie niekoľko sprostých slov a seriál sa tiež otvorenejšie stavia k ľuďom s odlišnou sexuálnou orientáciou.

Prvá ukážka vášnivého bozku dvoch žen v epizóde *Rejoined* nie je vlastne skutočne lesbická - ide o Trillov, ktorí sa milovali v čase, keď mali hostiteľov opačných pohlaví. V neskorších epizódach z paralelného vesmíru, najmä v epizóde *The Emperor's New Cloak*, sa ukazujú skutočné homosexuálne vzťahy. Samozrejme seriál ostáva PG („vhodný aj pre mládež"), takže viac ako bozky neuvidíme.

Násilie je prirodzenou súčasťou vojny. No v predchádzajúcich seriáloch boli boje zobrazené ako takmer rytierske, takmer výlučne bolo používané nastavenie phaserov na omráčenie a dôraz sa kládol na diplomaciu. Tu Federácia narazila na protivníkov, s ktorými sa vyjednávať nedá – Borgov a Domínium. Presnejšie na Borgov narazila v Novej Generácii, no až v DS9 sa prejavuje zmena jej uvažovania - napríklad aj v tom, že Federácia začína po prvý raz stavať vesmírne lode oficiálne klasifikované ako vojnové. V epizóde *Inquisition* sa ukazuje, že aj vo Federácii existuje tajná služba s názvom Sekcia 31, ktorá sa nebojí najrôznejších špinavých praktík.

Vrcholom tohto javu je epizóda *In the Pale Moonlight*, v ktorej sa kapitán Sisko snaží podvodom získať Romulánske impérium na stranu Federácie vo vojne proti Domíniu. Keď sa to nepodarí, cardassiánsky krajčír a bývalý agent Obsidiánskeho rádu Garak zabije romulánskeho senátora, ktorý Siskov pokus o podvod odhalil a všetko nastraží tak, aby to vyzeralo ako práca Domínia. Romulánske impérium nakoniec skutočne vstúpi do vojny na strane Federácie.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Star Trek – Vesmírna stanica D.S. 9**
* Spolupracuj na Commons Commons ponúka multimediálne súbory na tému **Star Trek – Vesmírna stanica D.S. 9**

Externé odkazy
--------------

* Star Trek: Deep Space Nine Archivované 2008-07-31 na Wayback Machine na StarTrek.com (po anglicky)
* *Star Trek: Deep Space Nine* na Memory Alpha (po anglicky)
* *Star Trek: Deep Space Nine* na TrekCore.com - obsahuje archív viac ako 60 000 DVD screenshotov seriálu (po anglicky)

  


| * z
* d
* u
Svet Star Treku |
| --- |
| **Televízna a filmová produkcia** (kánon) |  |
| Seriály | 
* *Star Trek* (pôvodný seriál; zoznam častí)
* *Star Trek* (animovaný seriál; zoznam častí)
* *Nová generácia* (zoznam častí)
* *Vesmírna stanica D.S. 9* (zoznam častí)
* *Voyager* (zoznam častí)
* *Enterprise* (zoznam častí)

 |
| Filmy | 
* *I: The Motion Picture*
* II: The Wrath of Khan
* III: The Search for Spock
* IV: The Voyage Home
* V: The Final Frontier
* VI: The Undiscovered Country
* VII: Generácie
* VIII: Prvý kontakt
* IX: Vzbura
* X: Nemezis
* Star Trek (1)
* Star Trek: Do temnoty
* Star Trek: Renegades (TV film)
* *Star Trek Beyond* (v príprave)

 |
| **Prostredie Star Treku** |
| Rasy | 
* 8472
* Bajorani
* Borgovia
* Cardassiani
* Ferengovia
* Klingóni (klingónčina)
* Ľudia
* Q
* Romulani
* Tholiani
* Trillovia
* Vulkánci

 |
| Civilizácie | 
* Spojená federácia planét
* Borgovia
* Dominion
* Klingónska ríša
* Romulanské impérium

 |
| Plavidlá | 
* Spojenej Zeme (pred vytvorením Federácie)
* Spojenej federácie planét
* Borgov
* Dominionu
* Klingónskej ríše
* Romulanského impéria

 |
| Technológie | 
* phaser
* fotónové torpédo
* transfázové torpédo
* maskovacie zariadenie
* replikátor
* simulátor
* *Enterprise*
* raketoplán
* transportér
* warp pohon
* impulzný pohon
* vlečný lúč
* asimilácia
* podpora života
* Jefferiesov prielez
* trikodér

 |
| Ďalšie témy | 
* hviezdne dátum
* planéty
* klasifikácia planét
* kvadranty Galaxie
* Zefram Cochrane
* Hviezdna flotila
* Základné smernice
* „Odpor je marný"
* redshirt

 |
| Ostatné | 
* Memory Alpha
* hry
* knihy
* trekkies
* *Star Trek: Phase II* (zrušený seriál)
* *Star Wreck* (paródia)
* *’u’* (klingónska opera)

 |